કોઇ વ્યક્તિ ધર્માદામાં લાખ રૂપિયા આપે અને તકતી મુકાવડાવે અને કોઇ માણસ એક રૂપિયો જ ધર્માદામાં આપે પણ ખાનગી રીતે આપે તો આ ખાનગી આપે એની બહુ મોટી કિંમત છે, પછી ભલેને એક જ રૂપિયો આપ્યો કેમ ન હોય અને આ તકતી મુકાવીએ તો બેલેન્સશીટ પૂરી થઇ ગઇ. સોની નોટ તમે મને આપી ને મેં તમને છૂટા આપ્યા એમાં મારે લેવાનુંય ના રહ્યું અને તમારે આપવાનુંય ના રહ્યું. એવી જ રીતે ધર્માદા કરીને પોતાની તકતી મુકાવવી અને પછી લેવા-દેવાનું કશું રહ્યું જ નહીં ને? કારણ કે જે ધર્માદો આપ્યો, એનું એણે તકતી મુકાવીને લઇ લીધું અને જેણે એક જ રૂપિયો પ્રાઇવેટમાં આપ્યો હશે એનું લેવાઇ-દેવાઇ ગયું નથી એટલે એનું બેલેન્સ બાકી રહ્યું.